b"\n_START_ARTICLE_\nPont de Viu de Llevata\n_START_SECTION_\nDescripci\xc3\xb3\n_START_PARAGRAPH_\nEl pont de Viu de Llevata est\xc3\xa0 situat al costat est del nucli, al cam\xc3\xad que comunica el poble amb Hostalets, Erta i Sas, per salvar el barranc del mateix nom. Es tracta d'un pont d'un sol ull, format per dos paraments laterals de carreus m\xc3\xa9s o menys treballats, entre els que segurament hi ha un reblert de runa o rocalla resultant de la construcci\xc3\xb3, fins a arribar al nivell on est\xc3\xa0 col\xc2\xb7locat el paviment. La sola del pont del Remei t\xc3\xa9 una amplada de 2 m. Els paredons que confinen el tauler tenen una amplada de 2 m. Els paredons que confinen el tauler tenen una al\xc3\xa7ada de 0,40 m per 0,40 m d'amplada a ambd\xc3\xb3s costats i s\xc3\xb3n la continuaci\xc3\xb3 dels paretons laterals. L'estat de conservaci\xc3\xb3 \xc3\xa9s deficient degut a la important vegetaci\xc3\xb3 que l'envolta i que fins i tot creix sobre el tauler. Un dels paretons s'ha ensorrat parcialment i ha afectat al tauler en aquest punt.\n_START_SECTION_\nHist\xc3\xb2ria\n_START_PARAGRAPH_\nNo s'ha trobat cap document que faci refer\xc3\xa8ncia al pont o al cam\xc3\xad on est\xc3\xa0 situat. Informacions aportades per la gent de la comarca, i per la tipologia del pont, es creu que inicialment devia ser una palanca de fusta que va ser substitu\xc3\xafda al S. XIX pel pont de pedra actual."